Mikols Alekna

Mikols Alekna (; dzimis ) ir lietuviešu vieglatlēts, startē diska mešanas sacensībās. Viņš ir pašreizējais pasaules rekordists ar rezultātu 75,56 m. M. Alekna ir  sudraba medaļas ieguvējs, kā arī triju pasaules čempionāta medaļu ieguvējs un 2022. gada Eiropas čempions.

Viņa tēvs ir Virgīlijs Alekna, divkārtējs olimpiskais un divkārtējs pasaules čempions diska mešanā. Arī brālis Martins nodarbojas ar diska mešanu.

 Karjera 
2019. gadā piedalījies Eiropas Jaunatnes olimpiskajā festivālā Baku, kur ieņēma 9. vietu. Uzvarējis 2021. gada Eiropas U-20 čempionātā Tallinā. Tajā pašā gadā izcīnīja zeltu arī Pasaules U-20 čempionātā, kas norisinājās Nairobi, Kenijā. 2022. gadā pirmo reizi uzvarēja Lietuvas čempionātā.

2022. gada Pasaules čempionātā izcīnīja sudraba medaļu ar rezultātu 69,27 m. 2022. gada Eiropas čempionātā Minhenē, raidot disku 69,78 metrus tālu, kļuva par Eiropas čempionu un laboja Eiropas čempionātu rekordu. 2023. gada jūlijā uzvarēja Eiropas U-23 čempionātā Espo, sasniedzot rezultātu 68,34 m, kas ir jauns čempionātu rekords. 2023. gada Pasaules čempionātā Budapeštā ieguva bronzas godalgu.

 Oklahoma Throws Series sacensībās ASV laboja kopš 1986. gada Jirgenam Šultam no VDR piederošo pasaules rekordu diska mešanā, sasniedzot rezultātu 74,35 metri. 2024. gada Eiropas čempionātā Romā ieguva bronzas medaļu.  Parīzē izcīnīja sudraba medaļu. Otrajā mēģinājumā raidot disku 69,97 metru tālumā, par astoņiem centimetriem laboja savam tēvam Virgīlijam kopš 2004. gada piederošo olimpisko rekordu, bet vēlāk to pārspēja sacensību uzvarētājs jamaikietis Rožē Stona.

2025. gada 13. aprīlī Oklahoma Throws Series sacensībās ASV viņš vēlreiz laboja pasaules rekordu, sasniedzot 75,56 m. 2025. gada Pasaules čempionātā Tokijā izcīnīja sudraba medaļu, piekāpjoties tikai zviedram Dānielam Stolam.

 Sasniegumi 
2021Eiropas U-20 čempionāts1. vieta68,00 m1,75 kg disksPasaules U-20 čempionāts1. vieta69,81 m1,75 kg disks2022Pasaules čempionāts2. vieta69,27 mEiropas čempionāts1. vieta69,78 m2023Eiropas U-23 čempionāts1. vieta68,34 mPasaules čempionāts3. vieta68,85 m2024Eiropas čempionāts3. vieta67,48 mOlimpiskās spēles2. vieta69,97 m2025Pasaules čempionāts2. vieta67,84 m

 Atsauces 

 Ārējās saites 

Kategorija:2002. gadā dzimušie
Kategorija:Lietuvas vieglatlēti
Kategorija:Diska metēji
Kategorija:2024. gada vasaras olimpisko spēļu dalībnieki
Kategorija:Lietuvas olimpiskie sudraba medaļnieki
Kategorija:Olimpiskie sudraba medaļnieki vieglatlētikā
Kategorija:Pasaules rekordisti vieglatlētikā